OpenLLM-France/wikimedia huggingface dataset:
# Xerocomellus porosporus

Xerocomellus porosporus Boletaceae familiako onddo espezie bat da. Kalitate ertaineko jangarria. Hornigai gisa, arrozarekin, patatekin eta abarrekin erabiltzeko modukoa, edo pureetan eta kroketetan
Sinonimoak: Xerocomus truncatus, Boletus porosporus, Xerocomus porosporus.

## Deskribapena

Kapela: 2 eta 11 cm bitarteko diametrokoa. Hori-arre kolorekoa, alutazeoa, edo arre-oliba antzekoa, bakanagoa izaten da gorri-arre-marroi kolorekoa purpura koloreko pitzadurekin.
Tutuak: Horixkak.
Poroak: Hori-berdexka argi kolorekoak, gero oliba antzeko kolorekoak.
Hanka: 4 eta 7 cm bitarteko garaierakoa eta 1 eta 1,5 cm bitarteko lodierakoa. Gorria, gorri-more edo gorri-arabarba kolorekoa erdialdean; oro har, pixka bat loditua.
Haragia: Horixka, usaingabea.
Etimologia: Xerocomus terminoa grekotik dator, lehorra, esan nahi duen "xerós" hitzetik eta, buruko ileak, ilea, adatsa, esan nahi duen "kóme" hitzetik. Truncatus epitetoa berriz latinetik dator, moztua, esan nahi duen, "truncatus" hitzetik. Esporen formagatik.

## Jangarritasuna

Jangarria.

### Nahasketa arriskua

Xerocomus marekii delakoarekin nahas daiteke, honek kapela gorrixka du eta haragia urdindu egiten zaio. Baita Xerocomus fennicus espeziearekin ere, honek ere kapela gorrixka du eta espora desberdinak.

## Sasoia eta lekua

Udan. Baso mistoetan.

### Banaketa eremua

Kanada, Ameriketako Estatu Batuak, Bolivia, Europa, Errusia, Maroko, Himalaiako eremua, Australia, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 42 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 515 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Morales Pulido Juan, Carmona Perate José Julián. (1981). Sociedad Micologica Extremeña, Medalla de Extremadura 2019.
* ↑ Xerocomellus porosporus: GBIF—the Global Biodiversity Information Facility.

## Kanpo estekak

* Datuak: Q2501490
* Multimedia: Xerocomellus porosporus / Q2501490
# Xerocomus ferrugineus

Xerocomus ferrugineus Boletaceae familiako onddo espezie bat da. Kalitate ertaineko jangarria. Xerocomus generokoa.
Sinonimoak: Xerocomus subtomentosus var. ferrugineus, Xerocomus ferrugineus var. leguei, Boletus ferrugineus.

## Deskribapena

Kapela: 5 eta 12 cm bitarteko diametrokoa, hasieran esferaerdikoa, gero zabalki ganbila ia laua. Marroi-gorrizka ilun samarreko kolorekoa; azal tomentosoa du, bereizten zaila, lehorra, opakua, zahartuaz pitzatu egiten da eta haragiaren kolore okre-horixka tonu gorrixkekin ikusten da.
Tutuak: Finak, luze samarrak, oinaren ondoan biribilduak, hori kolorekoak, gero ilundu egiten dira, hori-herdoil kolorera edo hori-oliba kolorera pasatuz.
Poroak: Zabalak, irregularrak, tutuen kolore berekoak.
Hanka: 5 eta 10 cm bitarteko garaierakoa eta 1 eta 2 cm bitarteko lodierakoa, kurbatu samarra, okre-horixka kolorekoa, luzetarako saihetsak izan ditzake, markatu samarrak.
Haragia: Kapelarena ez oso itxia, oinarena haritsua; zurixka-horixka kolorekoa, ilunagoa oinarena. Ebakitzean urdindu egiten da pixka bat, denbora baten ondoren lehengo kolorera itzultzen da.
Etimologia: Xerocomus terminoa grekotik dator, lehorra, esan nahi duen "xerós" hitzetik eta, buruko ileak, ilea, adatsa esan nahi duen "kóme" hitzetik, espezie gehienen iletxo lehor eta tomentodunari erreferentzia eginez. Ferrugineus epitetoa berriz latinetik dator, burdintsu, esan nahi duen "ferrugineus" hitzetik. Bere gorri-herdoil koloreagatik.

## Jangarritasuna

Erdipurdiko jangarria.

### Nahasketa arriskua

Xerocomus subtomentosus delakoarekin, nahas daiteke.
Oharra: Zenbait autoreren arabera, Xerocomus ferrugineus Xerocomus subtomentosus espeziearen aldaera bat da.

## Sasoia eta lekua

Udazkenean, koniferoen eta hostozabalen basoetan.

### Banaketa eremua

Ipar Amerika, Erdialdeko Amerika, Europa, Errusia, Himalaiako mendikatearen eremua.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 61 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 515 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 588 or. ISBN 84-87997-86-4..

## Kanpo estekak

* Datuak: Q12955841
* Multimedia: Xerocomus ferrugineus / Q12955841
# Xerocomus tumidus

Xerocomus tumidus Boletaceae familiako onddo espezie bat da. Espezie hau ez da kontsumitu behar, oso urria baita, babestutako espezieen zerrenda gorrietan agertzen da zenbait herrialdeetan.

## Deskribapena

Kapela: 3 eta 6 cm bitarteko diametrokoa, hemisferikoa, ondoren ganbila; marroi-gorrizka kolorekoa edo okre-gorrixka kolorekoa; gainazalean belus fin batekin, lehorra.
Tutuak: Itsatsiak, motzak, zurixkak, ondoren krema zurbil kolorekoak.
Poroak: Sinpleak, biribil samarrak, zuri-krema kolorekoak, presioarekin ez dira kolorez aldatzen.
Hanka: 3 eta 10 cm bitarteko garaierakoa eta 1 eta 4 cm bitarteko lodierakoa, sabelduna, fusiformea, betea, kapelaren kolore berekoa, saihets hezurren itxura duten foseta luzangaz markatuta. Oin puntazorrotzarekin eta sustrai antzekoarekin.
Haragia: Lodia, trinkoa, sendoa, zertxobait haritsua oinean. Aireak ukitzean ez da kolorez aldatzen, zurixka, kapelaren goialdean pixka bat beix zurbilez tindatuta. Usain ahularekin eta atseginarekin.
Etimologia: Xerocomus terminoa grekotik dator, lehorra, esan nahi duen "xerós" hitzetik eta, buruko ileak, ilea, adatsa esan nahi duen "kóme" hitzetik, espezie gehienen iletxo lehor eta tomentodunari erreferentzia eginez. Tumidus epitetoa berriz latinetik dator, puztua, esan nahi duen "tumidus" hitzetik. Bere oin loditua eta sustrai itxurakoagatik.

## Jangarritasuna

Jangarri kaskarra.

### Nahasketa arriskua

Baliteke perretxiko txiki honek Xerocomus badius gazte koloregabe baten antza izatea, baina presioarekin kolorez aldatzen ez diren poroen kolore zurixkak eta gainerako ezaugarriek nahastezina egiten duten.

## Sasoia eta lekua

Udazkenean, haritzen azpian, isolatuta edo talde txikitan. Ez da oso ohikoa.

### Banaketa eremua

Espainia, Frantzia, Suitza.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo, .. (1987). Guia fotografica y descriptiva 800 especies a todo color. Iberduero, 64 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 435 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 589 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 44 or. ISBN 84-282-0865-4..

## Kanpo estekak

* Datuak: Q12021259
* Multimedia: Xerocomus tumidus / Q12021259
# Xerocomus armeniacus

Xerocomus armeniacus Boletaceae familiako onddo espezie bat da. Kalitate ertaineko jangarria.
Sinonimoak: Rheubarbariboletus armeniacus, Boletus armeniacus.

## Deskribapena

Kapela: 2 eta 7 cm bitarteko diametrokoa. Hemisferikotik lau-ganbilera, azala ia beti pitzatua izaten du, batez ere onddo helduetan; gainazal lehorra, ia belusduna, arrosa-horitik arrosa-arbeletxekora doan kolorekoa, inoiz ez gorria.
Tutuak: Biribildu-itsatsiak, hori-urre koloretik ori-oliba antzeko kolorera doazenak, luzera ertainekoak.
Poroak: Handi samarrak, irregularki poligonalak, hori-urre kolorekoak, gero ilunagoak, okre-olibarako joerarekin. Gehienetan ukitzean urdindu egiten dira.
Hanka: 5 eta 8 cm bitarteko garaierakoa eta 1 eta 1,5 cm bitarteko lodierakoa. Zilindrikoa, oinarrira mehetzeko joerarekin, ia sustrai antzekoekin; zuri-hori kolorekoa, kapelaren koloreko lausotze handituekin.
Haragia: Nahiko trinkoa, haritsu samarra; oro har horia, laranjaz lausotua oinaren amaieran, eta pixka bat arrosa kapelaren azalaren azpian; usaingabea eta zapore nabarmenik gabea.
Etimologia: Boletus terminoaren etimologia eztabaidagarria da. Armeniacus epitetoa latinetik dator, arbeletxekoaren antzeko, esan nahi duen "armeniacus" hitzetik. Arbeletxekoaren antzeko kolorea duelako

## Jangarritasuna

Jangarria.

### Nahasketa arriskua

Xerocomus rubellus delakoarekin nahas daiteke, baina honen oinarriak ez ditu hain tonu gorrixkak.

## Sasoia eta lekua

Udan. Hostozabalen azpian, bereziki gaztainondoen azpian; taldekoia, nahiko arrunta.

### Banaketa eremua

Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 42 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 513 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ Xerocomus armeniacus: GBIF—the Global Biodiversity Information Facility.

## Kanpo estekak

* Datuak: Q81168057
# Xerocomus lanatus

Xerocomus lanatus Boletaceae familiako onddoa da. Erdipurdiko jangarria.
Sinonimoak: Boletus lanatus, Boletus subtomentosus var. lanatus, Boletus striipes, Boletus lenguei, Leccinum subtomentosus.

## Deskribapena

Kapela: 5 eta 10 (15) cm bitarteko diametrokoa, hemisferikotik laura, gainazal irregularra, ertza soberakinekin, inkurbatua eta lobulatua. Kapelaren azala banaezina, lehorra, inoiz ez likatsua, belusatu-iletsua, okre kolorekoa edo marroi iluna. Amoniakoaren baporeekin berde-urdinxka kolorea erreakzionatzen du.
Tutuak: Nahiko luzeak (5-15 mm), bereizgarriak, atxikiak, hori bizitik hori-olibara doan kolorekoak.
Poroak: Koskadunak, horiak, igurtzitakoan pixka bat urdindu egiten dira.
Hanka: 4 eta 8 cm bitarteko garaierakoa, behean mehetua, marroi-horixka, goiko aldean ilezko erretikuluz edo luzetarako saihets albeolatu-erretikulatuz apaindua, erliebe nabarmenekoa.
Haragia: Zurixka, gogorra trinkotasuna galdu aurretik (zuntzezkoa eta horia oinean). Frutaren usain pixka batekin, zapore atseginekoa. Espora-jalkina arre-oliba argi kolorekoa.
Etimologia: Xerocomus terminoa grekotik dator, lehorra, esan nahi duen “xerós” hitzetik eta, buruko ileak, ilea, adatsa, esan nahi duen “kóme” hitzetik.

## Jangarritasuna

Erdipurdiko jangarria.

### Nahasketa arriskua

Xerocomus subtomentosus delakoak kapela marroi argia du, oinaren luzetarako saihetsak ez ditu hain nabariak eta amoniakoarekin ez du urdin-berde kolorea hartzen. Xerocomus ferrugineus edo spadiceus espezieak, oina ez du iletsua eta luzetarako saihetsak ez ditu hain agerikoak, kapelaren azalak amoniakoaren baporeekin biratzen du baina pixka bat urdinera, mizelio kordoi horixkekin.

## Sasoia eta lekua

Udan eta udazkenean. Hostozabalen eta koniferoen basoetan edo mistoetan.

### Banaketa eremua

Frantzia, Espainia, Txekia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 384 or. ISBN 84-505-1806-7..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Xerocomus lanatus: GBIF—the Global Biodiversity Information Facility.

## Kanpo estekak

* Datuak: Q81168426
# Ícono dorrea

Ícono dorrea (gaztelaniaz: Torre Ícono) Asuncion hirian dagoen etxe orratz bat da. 147,2 metroko garaiera eta 40 solairu ditu. Horrek Paraguaiko eraikinik garaiena bihurtzen du.
2011n inauguratu bazen ere, eraikitze-lanak 2016an amaitu ziren.

## Kanpo estekak

* Datuak: Q5986675
# Íllar

Íllar Almeríako udalerria da, Alpujarraskoa. 2006an 419 biztanle zituen.

## Kanpo estekak

* Datuak: Q1157982
* Multimedia: Íllar / Q1157982
# Évry kantonamendua

Évry kantonamendua Frantziako kantonamendu bat da. Essonne departamenduan dago, Île-de-France eskualdean. Guztira 2 udalerri ditu eta Évry-Courcouronnes da bere hiriburua.

## Kanpo estekak

* Datuak: Q20647734
# Ézaroko ur-jauzia

Ézaroko ur-jauzia (galizieraz: Fervenza do Ézaro) Galizian dagoen ur-jauzia da, Dumbría udalerrian dagoena. Xallas ibaiak sortzen du itsasoan duen bere bokalean: ibaiaren azken tartean 155 metroko malda dago eta azken-azkena 40 metroko jauzia da.

## Kanpo estekak

* Datuak: Q12333143
* Multimedia: Fervenza do Ézaro / Q12333143
# Évryko barrutia

Évryko barrutia Essonne departamenduaren barruan dagoen Frantziako barruti bat da. 471.435 biztanle ditu 469 kilometro koadrotan. Guztira 52 udalerri ditu. Bere hiriburua Évry da.

## Kanpo estekak

* Datuak: Q702873
* Multimedia: Arrondissement Évry / Q702873
# Être et avoir

Être et avoir 2002ko Nicolas Philibert frantziar zinema zuzendarien film dokumentala da.

## Sinopsia

Oharra: Atal honek istorio osoa edo amaiera argitzen du.
Badaude, oraindik, Frantzia osoan zehar banatuta, herri bereko haur guztiak, haur-eskolatik lehenengo hezkuntzaren amaierara arte, gela bakar batean biltzen dituzten eskolak. Irakasle bakarra dute guztiek; dedikazio aparta erakusten dutenak, hain zuzen.

## Erreferentziak

* ↑ www.sansebastianfestival.com

## Kanpo estekak

* Datuak: Q593573
# Ítrabo

Ítrabo Granadako probintziako (Espainia) udalerria da. 2007an 1.115 biztanle zituen.

## Kanpo estekak

* Datuak: Q684767
* Multimedia: Ítrabo / Q684767
# Íñigo Alfonso

Íñigo Alfonso (Iruñea, 1979) nafar kazetaria da. Las mañanas de RNEko aurkezlea 2018tik.
Iñigo Iruñean jaio zen, 1979an. Iruñeko Claret Larraona ikastetxean ikasi zuen. Gaztela-Mantxako Unibertsitatean kazetaritza ikasi zuen.

## Sariak

Teobaldo Saria Nafarroako Kazetariari (2021)

## Erreferentziak

* ↑ PAMPLONA, JESÚS BARCOS /. (2022-05-22). «"Al Gobierno le ha faltado la percepción de tener que rendir más cuentas"» Diario de Noticias de Navarra.
* ↑ «Íñigo Alfonso nuevo presentador de 'Las mañanas' de Radio Nacional de España» ELMUNDO 2018-08-14.
* ↑ Zumeta, Publicado por Gorka. Íñigo Alfonso: “La radio tiene un futuro muy prometedor”. .
* ↑ Dealbert, Paloma. (2022-03-08). «Alumnos de Larraona piden “destapar y curar” las heridas del terrorismo» diariodenavarra.es.
* ↑ VocesdeCuenca. (2021-06-07). «Íñigo Alfonso será el padrino de la séptima promoción de Periodismo de la Facultad de Comunicación de Cuenca» Voces de Cuenca.
* ↑ Cofreces, Javier. (2021-06-22). «La regraduación de la VII Promoción de Periodismo» MundoCofrex.
* ↑ Sevilla, Diario de. (2021-09-02). «Íñigo Alfonso: "Yo no me levantaría a las dos de la madrugada para manipular"» Diario de Sevilla.
* ↑ Pamplona, Diario de Navarra. (2021-10-13). «El pamplonés Iñigo Alfonso, Teobaldo al Periodista navarro 2021» diariodenavarra.es.
* ↑ navarratelevision.es. (2021-10-13). «Íñigo Alfonso, Premio Teobaldo al Periodista navarro 2021» navarratelevision.es.

## Kanpo estekak

* Datuak: Q109606867
# Íñigo de la Serna

Íñigo Joaquín de la Serna Hernáiz (Bilbo, 1971ko urtarrilaren 10a) kantabriar ingeniari eta politikaria da. PPko kidea, 2007 eta 2016 artean Santanderko alkatea eta 2016ko azaroaren 4tik aurrera Espainiako Sustapen Ministroa da.
* Datuak: Q3592990
* Multimedia: Íñigo de la Serna / Q3592990
# Íñigo Cuesta

Iñigo Cuesta López de Castro (Villarcayo, Burgos, Espainia 1969ko ekainaren 3a - ) txirrindulari espainiarra da. 1994. urtean hasi zuen profesional arteko ibilbidea Euskadi taldean. Profesionaletara pasa baino lehen arabako Cafés La Brasileña-Manik taldean izan zen.

## Taldeak

* Euskadi (1994-1995)
* ONCE (1996-2000)
* Cofidis (2001-2004)
* Saunier Duval (2005)
* Team CSC (2006)

## Palmaresa
### Amateurretan

1992
* Gorlako Igoera
1993
* 2. Gorlako Igoeran
* 3. Bizkaiko Biran
* 3. Santikutz Klasikan
* 3. Euskadiko Mendiko Kriteriuma
* 8. Nafarroako Itzulian eta etapa 1

### Profesionaletan

1995
* 2. Asturiasko Itzulian
* 8. Euskal Bizikletan
1996
* 2. Valentziako Erkidegoko Itzulian
* 2. Setmana Catalanan
* 3. Mallorcako Challengean
* 3. Alpeetako Klasikoan
* 3. Gaztela eta Leongo Itzulian
* 3. Burgosko Itzulian
* 5. Urkiolako Igoeran
* 6. Paris-Nizan
1997
* 4. Burgosko Itzulian
* 5. Galiziako Itzulian
1998
* Euskal Herriko Itzulia
* 3. Aragoiko Itzulian
2000
* Dauphine Libereko etapa bat
2002
* 7. Nazioarteko Kriteriumean
* 10. Romandiako Tourrean
2005
* 8. Kataluniako Voltan, mendiko saria eta etapa 1
2006
* Espainiako Vueltako etapa 1 (taldekako erlojupekoa)
* 7. Alemaniako Itzulian
2008
* 5. Georgiako Itzulian
* 6. Murtziako Itzulian
2009
* 8. Burgosko Itzulian

## Sailkapen orokorra Itzuli Handietan

| Itzuli Handia | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 |
| Italiako Giroa | — | — | — | — | — | — | — | — | — | — | — | — | 52. | — | — | — | 85. |
| Frantziako Tourra | — | — | UT | 70. | — | — | — | 63. | 49. | 127. | — | — | — | 51. | — | 87. | — |
| Espainiako Vuelta | 15. | UT | 46. | 60. | 52. | UT | 13. | 25. | 22. | 22. | UT | 29. | 27. | 41. | 37. | 35. | 26. |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

Íñigo Cuesta - ProCyclingStats
* Datuak: Q466082
* Multimedia: Íñigo Cuesta / Q466082
# Île-Molène

Île Molène edo Molène uhartea (bretainieraz Eniz Molan) Bretainiako Finistère departamenduko udalerri eta uharte bat da.

## Kanpo estekak

* Datuak: Q223711
* Multimedia: Île-Molène / Q223711
# Île-Tudy

Île-Tudy (bretainieraz Enez-Tudi) Bretainiako Finistère departamenduko udalerria eta uharte bat da.

## Kanpo estekak

* Datuak: Q226465
* Multimedia: Île-Tudy / Q226465
# Íñigo Domínguez

Íñigo Domínguez Durán (Tolosa, Gipuzkoa, 1979ko urtarrilaren 8a) euskal herritar futbol entrenatzailea da.

## Kirol ibilbidea

* Tolosa Kadeteak (1998-2001)
* Real Sociedad Kadeteak (2002-2004)
* Real Sociedad Gazteak (2021-2022)
* Real Sociedad (emakumezkoak) (2004-2007)
* Real Sociedad 2.entrenatzailea (2008-2009)
* Almería 2.entrenatzailea (2010)
* Millonarios 2.entrenatzailea (2014)
* Txile 2.entrenatzailea (2015-2016)
* Sevilla 2.entrenatzailea (2016-2017)
* Atlético Nacional 2.entrenatzailea (2017)
* Vissel Kobe 2.entrenatzailea (2018-2019)
* Qingdao Huanghai 2.entrenatzailea (2019-2020)
* OM 2.entrenatzailea (2021-2022)
* Al-Sadd 2.entrenatzailea (2022-Egun)

## Kanpo estekak

* Datuak: Q6174536
# Île-aux-Moines

Île-aux-Moines (bretainieraz Enizenac'h edo Izenah) Bretainiako Morbihan departamenduko udalerri eta uharte bat da.

## Kanpo estekak

* Datuak: Q71356
* Multimedia: Île-aux-Moines / Q71356
# Île-d'Arz

Île-d'Arz (bretainieraz An Arzh) Bretainiako Morbihan departamenduko udalerri eta uharte bat da. Uhartea uharteta txiki batean kokatua dago Morbihango golkoan.

## Kanpo estekak

* Datuak: Q71713
* Multimedia: Île-d'Arz / Q71713
# Ángel de Saavedra

Ángel María de Saavedra y Ramírez de Baquedano (Kordoba, 1791eko martxoaren 10a - Madril, 1865eko ekainaren 22a) idazle, antzerkigile, poeta, margolari eta politikari espainola izan zen. Rivasko Duke izenarekin ere ezaguna izan zen. Don Álvaro o La fuerza del sino lanagatik ezaguna da eta 1854ean bi egunez izan zen Espainiako Gobernuko presidentea (Ministroen Kontseilua garai hartan).
* Datuak: Q155463
* Multimedia: Ángel de Saavedra, duque de Rivas / Q155463
# Ángel de Tomás Agirre

Ángel de Tomás Agirre (Irun, 1933ko martxoaren 1a - Granollers, 2018ko apirilaren 6a) gipuzkoar futbolaria izan zen, erdilari moduan aritu zena.

## Klubak

| Urtea(k) | Kluba | Partida(k) | Gol(ak) |
| 1950-1954 | EC Granollers | - | - |
| 1954-1961 | RCD Espanyol | 61 | 3 |
| 1954-1958 | CE Sabadell (utzita) | 89 | 30 |
| 1961-1962 | CD Tenerife | 13 | 1 |
| 1962-1963 | CE Europa | - | - |

## Kanpo estekak

* Datuak: Q19997784
# Ángel Álvarez de Miranda

Ángel Álvarez de Miranda Bikuña (Manzanos, 1915eko martxoaren 13a - Madril, 1957ko ekainaren 12a) arabar erlijio-historialaria izan zen. Gerra Zibilean errekete izandakoa, gerra ondoren Madrilgo Unibertsitatean ikasi zuen.

## Lanak

* Obras I y II, 1959
* Religiones mistéricas, 1961
* Ritos y Juegos del toro, 1962
* La metáfora y el mito, 1963
* Datuak: Q6173619
# Ángel Vázquez

Ángel Vázquez Iglesias (Lazkao, 1980ko maiatzaren 9a - ) euskal txirrindulari ohia da. 2005 eta 2007 artean txirrindulari profesionala izan zen eta ez zuen garaipenik lortu.

## Palmaresa

2004
* 6. Nafarroako Itzulian
2006
* 9. Errioxako Itzulian

## Emaitzak lasterketa nagusietan

| Lasterketa | 2005 | 2006 | 2007 |
| Italiako Giroa | - | - | - |
| Frantziako Tourra | - | - | - |
| Espainiako Vuelta | - | - | - |
| Txirrindularitzako Munduko Txapelketak | - | - | - |
-: Ez zuen parte hartu Err.: Erretiratu zen

## Taldeak

* Barbot-Pascoal (2005)
* Atom (2006)
* Barbo-Halcon (2006)
* LA-MSS (2007)

## Erreferentziak

* ↑ www.urtekaria.com

## Kanpo estekak

Ángel Vázquez - ProCyclingStats
* Datuak: Q426419
# Ángel Urrutia

    Artikulu hau arraunlariari buruzkoa da; beste esanahietarako, ikus «Urrutia».
Ángel Urrutia (Lekeitio, Bizkaia, 1945eko urtarrilaren 9a - ) euskal arraunlari ohia da.
Behin hartu du parte Joko Olinpikoetan: Mexikon hain zuzen ere.

## Erreferentziak

* ↑ www.sports-reference.com
* Datuak: Q12269538